CELEX: 62014CN0006
Language: mt
Date: 2014-01-09 00:00:00
Title: Kawża C-6/14: Talba għal deċiżjoni preliminari mressqa mill-Obersten Gerichtshof (l-Awstrija) fid- 9 ta’ Jannar 2014 – Wucher Helicopter GmbH u Euro-Aviation Versicherungs AG vs Fridolin Santer

28.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/8
            
         Talba għal deċiżjoni preliminari mressqa mill-Obersten Gerichtshof (l-Awstrija) fid-9 ta’ Jannar 2014 – Wucher Helicopter GmbH u Euro-Aviation Versicherungs AG vs Fridolin Santer
   (Kawża C-6/14)
   2014/C 129/10
   Lingwa tal-kawża: il-Ġermaniż
   
      Qorti tar-rinviju
   
   Oberster Gerichtshof
   
      Partijiet fil-kawża prinċipali
   
   
      Appellanti (konvenuti fl-ewwel istanza): Wucher Helicopter GmbH, Euro-Aviation Versicherungs AG
   
      Appellata (rikorrenti fl-ewwel istanza): Fridolin Santer
   
      Domandi preliminari
   
   
               1)
            
            
               L-Artikolu 3(g) tar-Regolament (KE) Nru 785/2004 tal-Parlament Ewropew u tal-Kunsill, tal-21 ta’ April 2004, dwar ir-rekwiżiti tal-assigurazzjoni tat-trasportaturi tal-ajru u l-operaturi tal-ajruplani (1), għandu jiġi interpretat fis-sens li persuna li tkun tinsab f’ħelikopter proprjetà ta’ trasportatur tal-ajru Komunitarju
               
                           —
                        
                        
                           li, għalkemm tkun qiegħda tiġi ttrasportata fuq bażi kuntrattwali (f’dan il-każ kuntratt konkluż bejn it-trasportatur tal-ajru u l-persuna li timpjega lill-persuna msemmija),
                        
                     
                           —
                        
                        
                           it-trasport tagħha jkun qiegħed madankollu jitwettaq għall-finijiet ta’ xogħol partikolari (f’dan il-każ sabiex tiskatta valangi),
                        
                     u
               
                           —
                        
                        
                           li tikkontribwixxi għal dan ix-xogħol billi taġixxi bħala “gwida li għandha għarfien tajjeb taż-żona” u li, fuq l-istruzzjonijiet tal-pilota, għandha tiftaħ il-bieba tal-ħelikopter waqt it-titjira u żżommha miftuħa b’ċertu mod u għal ċertu tul ta’ żmien,
                           
                                       a)
                                    
                                    
                                       hija “passiġġier”
                                       jew
                                    
                                 
                                       b)
                                    
                                    
                                       tagħmel parti mill-“membri li huma xogħol kemm il-membri tal-ekwipaġġ u il-membri tal-gabina”?
                                    
                                 
                     
         
               2)
            
            
               Jekk id-domanda 1(a) teżiġi risposta fl-affermattiv:
               L-Artikolu 17(1) tal-Konvenzjoni ta’ Montréal għall-unifikazzjoni ta’ ċerti regoli għat-trasport Internazzjonali bl-Ajru, tat-28 ta’ Mejju 1999 (2), għandu jiġi interpretat fis-sens li l-kunċett ta’ “passiġġier” previst f’dan l-artikolu jkopri wkoll, fi kwalunkwe każ, il-kunċett ta’ “passiġġier” fis-sens tal-Artikolu 3(g) tar-Regolament (KE) Nru 785/2004?
            
         
               3)
            
            
               Jekk id-domanda 2 teżiġi risposta fin-negattiv:
               L-Artikolu 17(1) tal-Konvenzjoni ta’ Montréal għandu jiġi interpretat fis-sens li l-persuna li tkun tinsab f’ħelikopter proprjetà ta’ trasportatur tal-ajru Komunitarju fiċ-ċirkustanzi deskritti fid-domanda 1 hija “passiġġier” fis-sens ta’ din id-dispożizzjoni?
            
         
      (1)  ĠU Edizzjoni Speċjali bil-Malti, Kapitolu 7, Vol. 8, p. 160.
   
      (2)  ĠU Edizzjoni Speċjali bil-Malti, Kapitolu 7, Vol. 5, p. 492.